kardosdrur/scandi-wiki huggingface dataset:
Al Sobrante

Al Sobrante (født John Kiffmeyer 11. juli 1969) er en amerikansk musiker, var den første trommeslager for punk rock-bandet Green Day.

Als navn refererer til byen El Sobrante, Californien, som er beliggende nord for Berkeley.

Al stoppede efter Green Days første turné, hvor hans plads blev overtaget af den tysk-amerikanske trommeslager Tré Cool.

Diskografi

Med Isocracy 
 El Sob Demo (1987)
 Bedtime For Isocracy (1988)

Med Green Day

Studiealbums 
 39/Smooth (1990)

Andre udgivelse 
 1,000 Hours (EP, 1989)
 Slappy (EP, 1990)
 Sweet Children (EP, 1990)
 1,039/Smoothed Out Slappy Hours (1991)

Med The Ne'er Do Wells 
 Hello, It Is I, Thee Intolerable Bastard, Child Genius (1993)

Andre optrædender 
 Turn It Around! (1987 compilation album) ("Confederate Flags")
 The Big One (1991 compilation album) ("I Want To Be Alone")

Diskografi som producer discography 
 Green Day - Kerplunk (1991) as Executive Producer
 Screeching Weasel - My Brain Hurts (1991)
 The Trouble Makers - The Great Lost Trouble Makers Album (1998)

Referencer

Eksterne henvisninger 
 

Trommeslagere fra USA
Green Day
I (band)

I er en norsk supergruppe som spiller heavy metal med indflydelser fra black metal. Bandet består af medlemmer fra flere black metal-bands; Immortal (Abbath Doom Occulta og Armagedda), Gorgoroth og Sahg (TC King) og Enslaved (Arve Isdal, også kendt som Ice Dale).

Bandets debutalbum, Between Two Worlds, blev udgivet 3. november 2006 i Storbritannien og 14. november 2006 i USA gennem Nuclear Blast Records. Deres første og hidtil eneste livekoncert var på Hole in the Sky-festivalen i Bergen 26. august 2006.

Diskografi 
 Between Two Worlds (2006)

Medlemmer 
 Abbath Doom Occulta (Olve Eikemo) – sang, guitar
 Ice Dale (Arve Isdal) – guitar
 TC King (King ov Hell, Tom Cato Visnes) – Bas
 Armagedda – Trommer
 Demonaz – sangskriver

Fodnoter

Eksterne henvisninger 
 Officiel webside
 Fanside 
 Officiel bandside hos Nuclear Blast

Metalgrupper fra Norge
Supergrupper
Musikgrupper fra 2006
Between Two Worlds (album)

Between Two Worlds er den norske heavy metal supergruppe I's debutalbum.
Albummet er også blevet udgivet i en metal-boks udgave, som kun kunne fås gennem Nuclear Blast Mailorder, og kun fandtes i 1000 eksemplarer.

Spor 
 "The Storm I Ride" – 3:27
 "Warriors" – 5:53
 "Between Two Worlds" – 5:52
 "Battalions" – 4:46
 "Mountains" – 6:05
 "Days of North Winds" – 4:04
 "Far beyond the Quiet" – 7:13
 "Cursed We Are" – 5:14
 "Bridges of Fire" – 7:36
 "Shadowed Realms (intro)" – 1:31
 "Shadowed Realms" – 5:44

Musikere 
 Abbath (Olve Eikemo) – sang, guitar
 T.C. King (King ov Hell, Tom Cato Visnes) – bas
 Ice Dale (Arve Isdale) – guitar
 Armagedda – trommer
 Demonaz – sangtekst

 Between Two Worlds album review by

Referencer 

Debutalbum fra 2006
Debutalbum fra Norge
Almindelig kantlyng

 
Almindelig Kantlyng (Cassiope tetragona), også kaldet Kantlyng, er en 10-30 cm høj dværgbusk, der f.eks. i Grønland kan danne udstrakte heder. Planten er duftende. Kantlyng findes ikke i Danmark.

Beskrivelse 
Kantlyng er en stedsegrøn, stærkt forgrenet dværgbusk med en fladedækkende vækst. Planterne har en karakteristisk firkantet stængel, der forgrener sig kraftigt fra den nederste del. På grenene sidder de skælformede, spredtstillede og helrandede blade. Da bladene sidder meget kompakt og ustilket op at stænglen, understreges det firkantede udseende.

Blomstringen sker i juli-august, hvor de hængende og hvide, klokkeformede blomster sidder enkeltvis på korte, spinkle stilke fra bladhjørnerne yderst på skuddet. Frugterne er små oprette kapsler.

Rodnettet er vidt udbredt, men meget spinkelt. Arten er afhængig af samliv med en eller flere svampearter (mykorrhiza).

Højde x bredde og årlig tilvækst: 0,20 x 1,00 m (5 x 5 cm/år).

Udbredelse 
Kantlyng er vidt udbredt i Nordnorge og højarktiske områder, hvor den danner udstrakte heder. Den når i Grønland mod syd til henholdsvis Godthåbsfjorden og Tasiilaq, men findes i det sydlige udbredelsesområde kun i højfjeldet eller i kølige skyggeområder.

Kantlyng er ikke vurdet på IUCN's rødliste.

Habitat 
Arten er afhængig af et middellangt snedække som beskyttelse mod udtørring, og den foretrækker sur og fugtig, men veldrænet og jord. Det er sjældent at finde den i egentlige plantesamfund, men den kan optræde i mosaik.

Ved bredden af Torneträsk findes den sammen med bl.a. Rypelyng, Dværg-Birk, Mose-Post, Net-Pil, Stararter, Tue-Kæruld, Tyttebær, laver og mosser.

Anvendelser 
Planten har i Grønland haft betydning som brændsel.

Referencer 

Stedsegrønne
Surbundsplanter
Hvide blomster
Grønlands flora
Frédéric Passy

Frédéric Passy (født 20. maj 1822 i Paris, død 12. juni 1912 i Neuilly-sur-Seine) var en fransk økonom, politiker og humanist. Som "Fredens apostel" blev han i 1901 tildelt den første Nobels fredspris sammen med Henri Dunant.

Eksterne henvisninger 

 Frédéric Passy  på nobelprize.org

Personer fra Paris
Modtagere af Nobels fredspris
Nobelprismodtagere fra Frankrig
Franskmænd i 1800-tallet
Franskmænd i 1900-tallet
Sharlee D'Angelo

Sharlee d'Angelo (født Charles Petter Andreason 27. april 1973) er en svensk musiker. Han er mest kendt for sin position som bassist i heavy metalbandet Mercyful Fate såvel som Arch Enemy, Spiritual Beggars og IllWill. Mellem 1990-1993 var med i King Diamond. Andre bands han har spillet med er Dismember, Sinergy, Witchery, Hemisfear.

Eksterne henvisninger 

 
 Officielle Arch Enemy hjemmeside

Bassister fra Danmark
Mercyful Fate
Fjeldpryd-slægten

Fjeldpryd-slægten (Diapensia) er en monotypisk slægt med kun én art, nemlig den nedennævnte. Beskrivelsen skal derfor søges i artiklen om arten.

 Arktisk Fjeldpryd (Diapensia lapponica)

Planteslægter
Fjeldpryd-familien
Nesseby

Nesseby kommune (nordsamisk Unjárgga gielda, finsk Uuniemen kunta) ligger i Øst-Troms og Finnmark fylke i Norge. Den grænser i nord og vest til Tana, og i øst til Vadsø og Sør-Varanger. Kommunen har også en kort grænse til Finland i syd. Det officielle navn på kommunen har siden 26. april 1989 været Unjárga-Nesseby da kommunen som den 2. kommune i Norge fik et samisk navn. Kommunen er en 2-sproglig kommune hvor samisk og norsk er ligestillet.

Kommunen hører til forvaltningsområdet for samisk sprog.

Folk fra Nesseby 
 Andreas Nordvi († 1892)
 Isak Saba, politiker, stortingsmand († 1921)
 Olav Dikkanen (1932-), politiker i Sametinget i Norge
 Raimo Valle (1965–), politiker, statssekretær
 Kirsti Bergstø (1981–), politiker, stortingsrepræsentant, statssekretær, voksede op i Nesseby
 Anathon Aall, professor i filosofi, grundlægger af Psykologisk institut

Referencer

Eksterne henvisninger 

 Kultur i Unjárga-Nesseby på kort  fra Kulturnett.no

 
Kommuner i Troms og Finnmark
Kommuner i Finnmark
Teriyaki Boyz

Teriyaki Boyz er en japansk hiphopgruppe, fra Yokohama, som består af Ryo-Z, Verbal, Ilmari og Wise. Gruppen blev grundlagt af den japanske DJ og modedesigner Nigo, hvorefter gruppen udgav albummet Beef or Chicken? hvor Pharrell Williams medvirker på sangen Cho Large. Teriyaki Boyz fik deres internationale gennembrud med "The Fast and the Furious: Tokyo Drift"-soundtracket.

Teriyaki betyder, oversat til dansk, "grillkylling".

Diskografi 
 Beef or Chicken? (November 16, 2006)

Links 
 Official site 

Musikgrupper fra Japan
Rappere
Musikgrupper fra 2005
Singlesculler

Singlesculler (ofte forkortet 1x) er en kaproningsbåd, som roes af én personer med to årer. Båden er ca. 8 meter lang, og klassen er på OL-programmet både for mænd og kvinder.

Første gang singlesculleren blev roet i OL-sammenhæng var ved OL 1900 i Paris.

Se også 
 Dobbeltsculler
 Toer med styrmand
 Toer uden styrmand
 Firer med styrmand
 Firer uden styrmand
 Dobbeltfirer
 Otter

Eksterne henvisninger 

Roning
Både
Minas Morgul

Minas Morgul er i Ringenes Herre-universet en fæstningsby placeret i Ithilien. Den blev bygget som en Númenoriansk fæstning ved Mordor, men på et tidspunkt i Solens Tredje Alder blev den indtaget af Sauron, og ændrede navn fra Minas Ithil (Sindarin: 'Månens Tårn') til Minas Morgul (Sindarin: 'Den sorte trolddoms tårn'). Den blev under det nye navn hjemsted for Nazgûl, Minas Morgul var således en base for Saurons styrker under Ringkrigen, som Minas Ithil havde været det for Gondor grundet dens strategiske beliggenhed mellem Skyggebjergene og Osgiliath. Palantiren, som Sauron havde hos sig selv i Det Sorte Tårn, var blevet flyttet fra Minas Ithil, da byen blev indtaget af ringånderne Nazgûl.

Steder i Ringenes Herre
Fiktive slotte og fæstningsanlæg
Peter Nielsen (arkitekt)

Peter Christian Nielsen (16. marts 1886 i Frederikshavn – 8. januar 1969) var en dansk arkitekt.

Uddannelse 
Tømrersvend 1905, dimitteret fra Teknisk skole i Randers i 1909. Elev på Håndværker­skolen i Holbæk; Medarbejder hos bl.a. Carl Petersen, Povl Baumann og Ivar Bentsen.

Udstillinger 
 Forum 1929

Stillinger og hverv 
 Lærer ved Teknisk skole i Frederikshavn 1910-13
 Arkitekt for Københavns Almindelige Boligselskab 1920-23
 Lærer ved Akademiets bygningstekniske Skole (1928-32)
 Sekretær i Statens Bygningsraad (1931-43)
 Ansat i Statens Bygningsdirektorat fra 1943

Arbejder 

 Dobbelthusene, Jægervangen 7-9 (1922)
 Rækkehuse Rygårds Allé, Hellerup (1920-22) begge sammen med August Rasmussen og Rørdam Jensen disse blev præmieret i 1923 og udgør en del af Studiebyen)
 Villa, Holmegårdsvej 24 (1924)
 Boligkarreen Ved Classens Have omkring Classens Have, mellem Classensgade og Arendalsgade, København (1924, fredet) sammen med Povl Baumann og Ole Falkentorp på grundlag af oprindeligt projekt af Carl Petersen og Hans Koch
 Villa, Enggårdsvej 2, Rødovre
 Boligkarreen Kastelshaven, Kastelsvej, København (1928-29), sammen med Ivar Bentsen, præmieret 1929);
 Statsembedsmændenes Enkebolig, Amager Fælledvej 18-36, Amagerbro (1927-28, samme med Thorvald Jørgensen
 Grøndalsgaarden, Godthaabsvej 117-29 (1931-32)
 Løvgaarden, Sdr. Fasanvej 25-39, Frederiksberg (1934)
 Hasselgaarden, Ålekistevej 59-63, Vanløse (1938-39, præmieret)
 Folkebygning og arbejderboliger ved herregården Vennerslund på Falster
 Villa, Parkovsvej 20, Gentofte (1938)

Kilder 
 
 Weilbachs Kunstnerleksikon 1947

Arkitekter fra Danmark
Nyklassicistiske arkitekter
Danskere i 1900-tallet
Personer fra Frederikshavn
John Donne

John Donne (født 1572, død 31. marts 1631) var engelsk digter og præst. 

Donne anses som en af Europas mest markante barokdigtere. 

I Donnes levetid var de fleste af hans digte kun kendt fra håndskrifter og blev først trykt og udgivet efter hans død.

Referencer

Eksterne henvisninger 

Digtere fra England
Præster fra England
Briter i 1500-tallet
Briter i 1600-tallet
Personer fra London
Mallorn

Mallorn er i J.R.R. Tolkiens univers en træart kun fundet i Lorien, træets bark er enten gråt eller sølvfarvet. Deres blade får gyldne nuancer ved efterårstid, og falder ikke af før slutningen af vinteren.

Ringenes Herre
Arthedain

Arthedain, var et Dúnedain-kongerige, en af regionerne i Arnor. Arthedains hovedstad var Fornost.

I den tredje alder omkring år 800, faldt Cardolan og Rhudaur, kun Arthedain, stod nu mod Angmars invasion. 

I Arthedain var Isildurs blods-linje blevet opretholdt, kongefamilien nedstammede fra Eärendur den næstsidste konge af Arnor. 

Fornost faldt omkring 1970, efter nogle år blev Angmar dog til sidst besejret af resterne af Arthedains hær, med bistand fra Lindon, Kløvedal og Gondor

Steder i Ringenes Herre
Nedspildt spruttende af syre

Nedspildt spruttende af syre er en digtsamling fra 1969 af forfatteren Johannes L. Madsen.

Litteratur i 1969
Digte fra Danmark
Forlaget Arena

Forlaget Arena er et dansk avantgarde-forlag, stiftet i 1953 af K. E. Hermann

Arena Dottír 
Arena Dottír var en underafdeling af Forlaget Arena ca. 2000 – 2006, specialiseret i 'anderledes' bogudgivelser. Oprettet på initiativ af den daværende daglige leder af Arena, multiforfatteren Eli I. Lund.

Eksterne henvisninger 
 Forlagets hjemmeside 

Forlag fra Danmark
Etableret i 1953
Supreme (tegneserie)

Supreme er en fiktionel superhelt som er skabt af den amerikanske tegneserieforfatter Rob Liefeld.

Supreme var oprindelig en voldsom, egoistisk superhelt men blev senere tilpasset af den engelske forfatter Alan Moore i henhold til den amerikanske magasin og tegneserie forlægger Mortimer Weisingers figur i superman.

Supreme er også navnet på en engelsksproget tegneserie, som tidligere udkom i 56 eksemplarer.

Tegneserien er ikke udgivet på dansk.

Tegneserier fra USA
Tegneseriefigurer
Poètes maudits

Poètes maudits, begrebet er lånt fra fransk symbolisme; en fordømt/forbandet digter. 

Oprindelig hæftet på Charles Baudelaire, Arthur Rimbaud, Comte de Lautréamont o.a.

Poesi
Tana

Tana kommune (nordsamisk: Deanu gielda) er et geografisk og kommunikationsmæssigt knudepunkt i Øst-Troms og Finnmark fylke i Norge. Den grænser i nord til Gamvik og Berlevåg, i øst til Nesseby, i syd til Karasjok, og i vest til Porsanger og Lebesby. Kommunen består af Sirma og Tana (Deatnu).

Kommunen hører til forvaltningsområdet for samisk sprog.

Med sine 330 km er Tanaelven Norges 3. længste elv og danner rigsgrænse mellem Norge og Finland. Tana er en tresproglig kommune, hvor der tales norsk, samisk og finsk. På den anden side af Tanaelven ligger kommunen Utsjoki i Finland. De vigtigste erhverv i Tana er landbrug, rendrift, bjergværksdrift, byggeri og tjenesteydelser.

Grænsepassage til/fra Finland sker ved Polmak og over Samelandsbroen ved Utsjoki. Tana bro blev bygget i 1948 og har et hovedspænd på 195 meter. Den er Norges længste bløde hængebro.

Tanaelven 
 På samisk hedder elven Deatnu og på finsk Teno (Storelven).
 Vandløbet, som har sit udspring bl.a. i Finland og går gennem Karasjok og Tana kommuner og løber ud i Tanafjorden.
 Tanaelven er 330 km lang.
 Tanaelven med bielve (Tanaelvsystemet) har laks over en strækning på i alt ca. 800 km.
 Grænseelv mellem Norge og Finland over 256 km.
 Store kildeeleve er Anárjohka og Kárášjohka/Iešjohka samt Utsjok i Finland.
 Afvandingsområde 15.330 kvadratkilometer, deraf ca. 70% i Norge.
 Norges decideret største lakseelv.
 Har verdensrekorden for laks (atlantisk) fanget på stang, 36 kg, i 1929 af Nils Mathis Walle.
 Specielt for Tanaelven er drivgarnsfiskeri og stengselsfiskeri (?).
 Fiskeriet i Tanaelven reguleres efter sin egen lov .
 Tanamundingen udgør et af Europas største uberørte deltaområder.

Tanafjorden 
 65 km lang. Ligger i kommunerne Deanu/Tana, Berlevåg og Gamvik.
 Fjorden ligger mellem Varangerhalvøen og Nordkynhalvøen.
 Fjordarme er bl.a. Vestertana, Tarmfjorden, Smalfjorden, Leirpollen, Langfjorden, Hopsfjorden og Trollfjorden .

Fordeling af areal 
Dyrket mark 1%, ferskvand 4%, andet areal 95%.

Fordeling af de beskæftigede 
Primærerhverv 21% (9%), søfart og samfærdsel 7% (7%), industri/bjergværk og bygge/anlæg 24% (29%), tjenesteydelser 48% (55%). (Landsgennemsnit i parentes).

Højeste fjelde (moh) 
 Rastegaissa 1067
 Geinogaissa 1029
 Uccagaissa 975
 Stangnestind 724 er det højeste fjeld på Varangerhalvøen.

Kilder og henvisninger

 
Kommuner i Finnmark
Kommuner i Troms og Finnmark
Bettina Palle

Bettina Palle (født 15. december 1964) er en dansk boksepromotor og manager.

Bettina Palle overtog jobbet som promotor fra sin far, Mogens Palle, der startede jobbet sammen med sin far, Thorkild Palle. Langsomt overtog Bettina Palle også jobbet som manager for bokserne, og i dag er hun både promotor og manager for alle boksere i stalden.

Bettina Palle arrangerede sit første boksestævne den 29. oktober 1999 i KB Hallen, og har siden denne dag arrangeret samtlige boksestævner i Palle-regi.

Fredag den 13. januar 2006 blev Bettina Palle mor til en dreng, som senere blev døbt Christian (opkaldt efter den tidligere europamester Christian Christensen).

Ved kommunalvalget i november 2005 stillede Bettina Palle op i Frederiksberg Kommune for Venstre, Danmarks Liberale Parti. Hun fik 64 personlige stemmer, hvilket ikke var nok til at blive valgt.

Boksepromotorer
Sportsfolk fra Danmark
Wolfsburg

Wolfsburg er en tysk by i det nordligste Mellemtyskland i den østligste del af delstaten Niedersachsen, i hvilken den er sjettestørste by. I byen ligger bilkoncernen Volkswagens hovedsæde, koncernens største bilfabrik og dens besøgspark. Volkswagen Werke i byen er per 2019 verdens største fabriksområde efter antal kvadratmeter under tag.

Historie 
På stedet lå indtil 1938 en mindre landsby ved navn Fallersleben. Den 1. juli 1938 blev byen Wolfsburg grundlagt under navnet Stadt des KdF-Wagens bei Fallersleben (dansk: KdF-vognens by ved Fallersleben). 

Byen blev grundlagt for at huse arbejderne ved den nyligt åbnede Folkevognsfabrik, som var anlagt primært for at bygge Kraft durch Freude-vognen, VW's berømte 'Boble', i Danmark Folkevogn. 

Under 2. verdenskrig blev fabrikkens produktion omlagt til hovedsageligt at omfatte militære køretøjer. KdF-byens hovedbanegård blev bygget på direkte ordre fra Adolf Hitler, for at sikre transporten til og fra fabrikken. I 1945 blev byen omdøbt til Wolfsburg, opkaldt efter et middelalderslot af samme navn tæt på byen.

Øvrigt 
Byen er en af de få byer i Tyskland grundlagt i det 20. århundrede og har ca. 125.000 indbyggere (2018).

Byens fodboldhold, VfL Wolfsburg, spiller i Bundesligaen og overraskede i 2008/2009 ved at vinde dets første mesterskab. Klubben ejes 100 % af Volkswagen AG, der også sponsorerer byens stadion Volkswagen Arena.

Kildehenvisninger

Eksterne henvisninger 

Byer i Niedersachsen
 
Kredsfrie byer i Niedersachsen
Udo Voigt

Udo Voigt (* 14. april 1952 i Viersen ved den tysk-hollandske grænse) er en tysk politiker og politolog. Fra 1996 til 2011 var han formand for det højreekstreme nationalistiske parti NPD, der er under overvågning af de tyske myndigheder for at være forfatningsfjendtligt. Siden Europa-Parlamentsvalget 2014 har han været medlem af Europa-Parlamentet.

Herkomst og familie 

Voigt voksede op som enebarn. Hans far der døde i 2000 var hele livet et forbillede for ham. Faderen havde været overbevist nationalsocialist og soldat. Han blev i tiden under Nazi-Tyskland medlem af SA og senere stabskorporal i Værnemagten. Efter han var blevet løsladt fra sovjetisk krigsfangenskab i 1949 arbejdede han som chauffør for de britiske styrker i Rhin-området.

Udo Voigt bor i dag i Berlin-Köpenick, han er gift men har ingen børn.

Udo Voigt har deusden været under anklage for at være Holocaust-benægter, hvilket er strafbart i Tyskland, men tyske jurister har ikke fundet grund til at anklage Voigt.

Eksterne henvisninger 

 Udo Voigt i Europa-Parlamentet

Politikere fra NPD
Medlemmer af Europa-Parlamentet fra Tyskland
Personer fra Nordrhein-Westfalen
Arktisk fjeldpryd

 
Arktisk Fjeldpryd (Diapensia lapponica) er en stedsegrøn dværgbusk med en pudeformet vækst. Arten er den eneste i slægten Diapensia. Den enkelte plante kan opnå en alder på mere end hundrede år, hvilket er blevet eftervist ud fra tælling af årringe på canadiske planter.

Beskrivelse 
Bladene er spatelformede, afrundede og læderagtige med nedadbøjet spids og hel rand. De er arrangeret i rosetter. Blomstringen sker til forskelligt tidspunkt, afhængigt af forårets komme på stedet. Blomsterne bæres enkeltvis frem over bladtuen på hårløse, op til 3 cm lange stængler. Den enkelte blomst er forholdsvis stor og hvid med fem kronblade og fem støvdragere.

Rodnettet er kraftigt og dybtgående, sådan som det er almindeligt hos tørketående planter.

Højde x bredde og årlig tilvækst: 0,05 x 0,10 m (0,1 x 0,2 cm/år).

Hjemsted 
Arktisk Fjeldpryd vokser i arktiske og alpine områder på heder og fjeldmark på tørre højderygge, som holdes frie for sne af kraftig vind.

Underarter 
Fjeldpryds to underarter her hvert sit udbredelsesområde
 Diapensia lapponica subsp. lapponica findes i Nordamerika, Grønland (nordover til Qaanaaq og Ittoqqortoormiit), Skotland (kun én lokalitet), Skandinavien og i den vestlige del af arktisk Rusland.
 Diapensia lapponica subsp. obovata findes i Korea, Japan, Alaska, Yukon og den østlige del af arktisk Rusland.

Billeder

Referencer 

Tørketålende planter
Stedsegrønne
Hvide blomster
Alan Johnston

Alan Graham Johnston (født 17. maj 1962) er en engelsk journalist fra BBC, der i 2007 var kidnappet i næsten fire måneder i Gaza.

Alan Johnston har været korrespondent for BBC i Usbekistan, Afghanistan og senest i Gaza, hvor han var den eneste vestlige journalist med fast ophold. Han skulle efter planen stoppe som korrespondent i Gaza 1. april 2007 efter tre år, men 12. marts blev hans bil fundet forladt på gaden, og hans visitkort blev fundet på stedet.

Palæstinensisk politik fandt frem til, at fire bevæbnede mænd var set nær bilen, og Johnston menes at være bortført fra stedet. Imidlertid kom der ingen krav for hans frigivelse, og det var i mange uger uklart, hvilke motiver der lå bag hans bortførelse. Først 9. maj modtog tv-stationen al-Jazeera et videobånd fra Johnstons bortførere, der kaldte sig Islams hær. Båndet indeholdt billeder af blandt andet Johnstons BBC-kort, og der var krav om, at Storbritannien skulle frigive fanger, herunder sheik Abu Qatada.

De palæstinensiske myndigheder fordømte fra begyndelsen kidnapningen og udsendte en appel om Johnstons frigivelse. Det blev støttet af de to store politiske bevægelser, Hamas og Fatah. Senere fulgte appeller fra blandt andet den britiske udenrigsminister, Alan Johnstons far, politiske ledere fra det øvrige Mellemøsten, FN's generalsekretær Ban Ki-moon og EU-parlamentet.

I juni kom der forlydender om, at et videobånd med billeder af Johnston med sprængstof bundet til sig var set, og der havde også været forlydender om, at en terroristgruppe havde henrettet ham, men kravene til hans frigivelse modsagde dette.
Myndighederne kom i dialog med kidnapperne, og overvejelser om at befri Johnston med magt blev afslået af de britiske myndigheder. 

4. juli 2007 blev Alan Johnston omsider frigivet til Hamas-lederen Ismail Hanieyh. Han var træt, men uhyre lettet, og Hamas, der havde overtaget ledelsen i Gaza nogle uger forinden, påtog sig ansvaret for, at Johnston var blevet frigivet.

Journalister fra Storbritannien
Kritisk masse

Den kritiske masse for et fissilt materiale, er den masse af materialet, der er påkrævet for, at en fission kan opretholde sig selv. Den kritiske masse for fissilt materiale afhænger af dets atomare og fysiske egenskaber, såsom graden af spontane fissioner, densitet og form. Dog kan den kritiske masse kunstigt formindskes fx ved hjælp af neutronreflektorer eller kompression. 

Når en masse er kritisk, vil det sige, at fissionen er selvopretholdende. Der er altså ingen forøgelse af hverken energi, temperatur eller antallet af løse neutroner. Fissionen er stabil. Hvis en masse er subkritisk, er den ikke i stand til at opretholde en fission. Antallet af løse neutroner vil aftage med tiden. Hvis en masse er superkritisk, vil det sige at antallet af fissioner er stigende. Dette vil enten føre til, at massen ødelægger sig selv (det er det, der fx sker i et kernevåben), eller med tiden falder tilbage til det stabile, kritiske stadie ved en højere temperatur. 

Kernekraft